Udhëzim
Nr. 17, datë 31.7.2012

Për procedurën e pranimit dhe tË regjistrimit në programet e studimeve të ciklit të parë dhe të dytë me kohë të plotë të ofruar nga institucionet e arsimit të lartë privat, si edhe për transferimin e studimeve PËR vitin akademik 2012-2013
[bookmark: _GoBack](ndryshuar me udhëzimin nr. 1, datë 13.1.2014)
(i përditësuar)
Në mbështetje të nenit 102 të Kushtetutës së Republikës së Shqipërisë, të neneve 33, 34 dhe 35 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar

Udhëzoj:

1. Institucionet private të arsimit të lartë organizojnë procesin e pranimit dhe të regjistrimit të kandidatëve në programet e studimit të ciklit të parë dhe/ose të ciklit të dytë. Procesi monitorohet nga rektori i institucionit privat të arsimit të lartë (IAL private).
2. Institucionet private të arsimit të lartë, shpallin hapjen e procedurës së pranimit të kërkesave të kandidatëve që dëshirojnë të vazhdojnë programet e studimit të ciklit të parë dhe/ose të ciklit të dytë dhe kriteret e pranimit të tyre.
3. Aplikimi për regjistrim dhe regjistrimi në programet e studimit të ciklit të parë dhe në programet e integruara të studimeve të ciklit të dytë, në institucionet private të arsimit të lartë privat të kryhet deri në datën 15 nëntor 2012. Për aplikim, kandidati duhet të dorëzojë dokumentacionin e mëposhtëm:
a) Diplomën e Maturës Shtetërore së bashku me certifikatën e notave ose diplomën; dëftesën e shkollës së mesme të fituar jashtë vendit, të vlerësuar të barasvlershme me të në Shqipëri; dëftesë pjekurie të shkollës së mesme (për kandidatët që kanë përfunduar shkollën e mesme përpara hyrjes në fuqi të vendimit të Këshillit të Ministrave nr. 876, datë 3.11.2010 “Për disa ndryshime në vendimin nr. 78, datë 8.2.2006 të Këshillit të Ministrave “Për krijimin e Maturës Shtetërore dhe pranimet në shkollat e larta publike” (të ndryshuar)”, origjinali ose fotokopje të saj, të konfirmuar nga njësia përkatëse arsimore vendore DAR/ZA).
b) dokument identifikimi (kartë identiteti, letërnjoftim ose pasaportë). Në dosje mbahet vetëm fotokopja e dokumentit të identifikimit;
c) 2 fotografi;
d) shtetasit e huaj duhet të paraqesin edhe:
i) lejen e qëndrimit në Shqipëri (kopje e noteruar);
ii) dokumentin që vërteton njohjen e gjuhës shqipe, fituar në Fakultetin e Filologjisë të Universitetit të Tiranës (për rastet kur regjistrohet në një program studimi që zhvillohet në gjuhën shqipe);
iii) dokumentin që vërteton njohjen e gjuhës së huaj (njohur ndërkombëtarisht) në të cilën zhvillohet programi i studimit ku regjistrohet kandidati (me përjashtim të rastit kur gjuha e huaj është gjuha zyrtare e shtetit nga vjen kandidati).
4. Në qoftë se kandidati nuk ka dëftesë pjekurie të shkollës së mesme, duhet të paraqesë dublikatë të dëftesës së pjekurisë, të lëshuar nga drejtoria e shkollës së mesme ku ka përfunduar shkollën dhe të konfirmuar nga drejtoria arsimore rajonale/zyra arsimore ose listën e notave të shkollës së mesme lëshuar nga Arkivi Qendror i Shtetit.
5. IAL-të private i dërgojnë Agjencisë Kombëtare të Provimeve (AKP) brenda datës 30 nëntor 2012, një listë të studentëve të regjistruar në formë shkresore dhe elektronike (hardcopy dhe në CD). AKP-ja brenda datës 30 dhjetor 2013, u dërgon IAL-ve private listën përkatëse me numrat e matrikullimit të studentëve.
IAL-të private i dërgojnë Agjencisë Kombëtare të Provimeve (AKP), në formë shkresore dhe elektronike ( në hardcopy dhe në CD), brenda datës 31 janar 2014, listën e kandidatëve të regjistruar në vitin akademik 2012-2013, të cilët kanë përfunduar shkollën e mesme përpara hyrjes në fuqi të vendimit të Këshillit të Ministrave nr. 876, datë 3.11.2010 “Për disa ndryshime në vendimin nr. 78, datë 8.2.2006 të Këshillit të Ministrave “Për krijimin e Maturës Shtetërore dhe pranimet në shkollat e larta publike” (të ndryshuar)”. AKP-ja, brenda datës 28 shkurt 2014, u dërgon IAL-ve private listën përkatëse me numrat e matrikullimit të studentëve.
6. Aplikimi për regjistrin në programet e studimit të ciklit të dytë “Master i shkencave” ose “Master i arteve të bukura” dhe “Master profesional”, në institucionet private të arsimit të lartë të kryhen deri në datën 15 nëntor 2012 nga IAL-të private. Për aplikim, kandidati duhet të dorëzojë dokumentacionin e mëposhtëm:
a) kopje të noteruar të diplomës së lëshuar në përfundim të programeve të studimeve të ciklit të parë të shoqëruar me listën origjinale të notave;
b) dokument identifikimi (kartë identiteti,letërnjoftim ose pasaportë). Në dosje mbahet vetëm fotokopja e dokumentit të identifikimit;
c) 2 fotografi;
d) shtetasit e huaj duhet të paraqesin lejen e qëndrimit në Shqipëri (kopje e noteruar). Studentët, të cilët kanë përfunduar studimet e ciklit të parë në të njëjtën IAL private ku aplikojnë për t’u regjistruar në programet e studimit “Master i shkencave” ose “Master i arteve të bukura” dhe “Master profesional” nuk janë të detyruar të dorëzojnë dokumentacionin e mësipërm.
7. IAL-të private i dërgojnë AKP-së, brenda datës 30 nëntor 2012, një listë të studentëve të regjistruar në programet e studimit të ciklit të dytë, në formë shkresore dhe elektronike (hardcopy dhe në CD). AKP-ja brenda datës 30.12.2012, u dërgon IAL-ve private listën përkatëse me numrat e matrikullimit të studentëve.
8. Pas procesit të regjistrimit në programet e studimit të ciklit të parë dhe/ose të ciklit të dytë, IAL-të private përpilojnë një raport të hollësishëm në lidhje me regjistrimet e studentëve në afatet dhe formatet e kërkuara sipas udhëzimit nr. 9, datë 25.2.2010 “Për mbledhjen, përpunimin dhe raportimin e të dhënave statistikore”.
9. IAL-të private të regjistrojnë studentët në regjistrin bazë në përputhje me përcaktimet e urdhrit nr. 45, datë 19.12.2011 të Ministrit të Arsimit dhe Shkencës “Për gjenerimin dhe dhënien e numrave të matrikullimit”, të ndryshuar.
10. Transferimi i studimeve nga institucionet publike të arsimit të lartë në institucionet private të arsimit të lartë dhe anasjelltas të bëhet, sipas kritereve të përcaktuara në statutet e institucioneve dhe rregulloren e njësisë kryesore ku bëhet transferimi i studimeve.
11. IAL-të dërgojnë një listë të studentëve të transferuar në formë shkresore dhe elektronike (hardcopy dhe në CD), AKP-së. AKP-ja bën përditësimin e të dhënave dhe transferimin e numrit individual të matrikullimit.
12. Për zbatimin e këtij udhëzimi ngarkohen Zëvendësministri, Sekretari i Përgjithshëm, Drejtoria e Përgjithshme e Arsimit të Lartë në Ministrinë e Arsimit dhe Shkencës, Agjencia Kombëtare e Provimeve, si edhe institucionet private të arsimit të lartë.
Ky udhëzim hyn në fuqi menjëherë dhe botohet në Fletoren Zyrtare.

